Temeljem Zakona o financiranju javnih potreba u kulturi (Narodne novine broj 47/90), čl. 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, čl. 37 statuta Općine Čavle (Službene novine Primorsko goranske županije 20/14, 26/14 i 27/15) i čl. 15. i 18. Pravilnika o financiranju programa, projekata i manifestacija koje provode organizacije civilnog društva (Službene novine Primorsko goranske županije 36/15), Načelnik Općine Čavle objavljuje

**JAVNI POZIV**

**ZA FINANCIRANJE GODIŠNJEG PROGRAMA UDRUGA U KULTURI, ZDRAVSTVENOJ ZAŠTITI I DRUŠTVENIM DJELATNOSTIMA OPĆINE ČAVLE ZA 2017. GODINU**

I.

U Proračunu Općine Čavle za 2017.g. osigurana su sredstva za financijsku potporu programa u kulturi, zdravstvenoj zaštiti i društvenoj djelatnosti definiranih prioritetima utvrđenim od strane Općine Čavle, a obuhvaćaju aktivnosti:

1. Povećanje turističke ponude

Zaštita i promicanje tradicijske baštine Općine Čavle

* promicanje vrednota, predmeta, aktivnosti i drugih običaja tradicijske baštine,
* obrazovanje djece i mladih o važnosti očuvanja tradicijske baštine,

1. Odgoj i obrazovanje

Poticanje i afirmacija kulturnog, glazbenog i inog stvaralaštva djece i mladih

* + Odgojno-obrazovni rad s djecom i mladima s posebnim potrebama (djeca i mladi s teškoćama u razvoju, djeca i mladi s invaliditetom, djeca i mladi sa zdravstvenim teškoćama, darovita djeca i mladi),
  + Organizacija izvannastavnih i izvanškolskih aktivnosti,
  + Manifestacije stvaralaštva djece i mladih,
  + Organizacija kulturno-umjetničkih manifestacija djece i mladih,
  + Sigurnost djece i mladih, prevencija nasilja među djecom i mladima,
  + Prevencija svih oblika ovisnosti djece i mladih.

1. Kultura

Poticanje i afirmacija kulturnog amaterizma

* Glazbeno-scenske aktivnosti,
* Organizacija redovnih programa,
* Očuvanje i njegovanje čakavskog govora
* Očuvanje tradicije maškara
* Propagandne aktivnosti u cilju povećanja turističke ponude
* Organizacija događanja u cilju povećanja turističke ponude

1. Socijalna skrb, zdravstvo

Unapređenje kvalitete života, životnih vještina i sposobnosti građana

* + Obrazovni programi (radionice, predavanja, tribine) za unapređenje kvalitete života, životnih vještina i drugih sposobnosti,
  + Osposobljavanje građana za informacijske i komunikacijske tehnologije,
  + Poduzetnička kultura i usvajanje novih strukovnih tehnologija,
  + Zaštita i promicanje kulturnih i povijesnih dobara te zaštita i očuvanje prirode,
  + Promicanje obrazovanja za održivi razvoj,
  + Podizanje kvalitete života osoba s posebnim potrebama i osoba s invaliditetnom,
  + Programi namijenjeni starijim osobama.

1. Ekologija i zaštita okoliša

* projekti koji se odnose na neposrednu edukaciju stanovništva u području zaštite okoliša i prirode, održivog razvoja i održivog gospodarenja otpadom;
* ekološke akcije i zaštita okoliša.

Predviđeni iznos ukupnih sredstava koji će biti na raspolaganju u proračunu Općine Čavle za sufinanciranje programa, odnosno iznos koji će se temeljem ovog natječaja moći dodijeliti udrugama za provedbu programa je 480.000,00 kn.

II.

Na ovaj javni poziv mogu se javiti sve udruge sa sjedištem na području Općine Čavle čiji su ciljevi i djelatnost usmjereni ka zadovoljenju javnih potreba stanovnika Općine Čavle u području kulture, zdravstvene zaštite i društvenih djelatnosti, a kojima temeljna svrha nije stjecanje dobiti i čije aktivnosti Upravni odjel Općine Čavle ne ocijeni kao gospodarsku djelatnost, što je podrobnije definirano u Uputama za prijavitelje.

Udruge koje se javljaju na ovaj javni poziv moraju biti upisane u Registar udruga, moraju biti upisane u Registar neprofitnih organizacija pri Ministarstvu financija, dostaviti dokaz da su svoje statute uskladile s odredbama Zakona o udrugama, te moraju ispunjavati sve druge uvijete propisane natječajem, odnosno Uputama za prijavitelje.

**Prijave je potrebno ispunjavati sukladno Uputama za prijavitelje koje će biti objavljene na web stranici Općine Čavle zajedno s objavom Poziva.**

III.

Prijave se podnose na posebnim obrascima koji su sastavni dio ovog Javnog poziva te se nalaze na službenim stranicama Općine Čavle [www.cavle.hr](http://www.cavle.hr).

IV.

Rok za podnošenje prijava traje od dana objave do 11. siječnja 2017.g. u 12.00h.

Prijavnice s odgovarajućom dokumentacijom dostavljaju se u jednom primjerku u zatvorenoj omotnici osobno ili preporučenom poštom na adresu:

**OPĆINA ČAVLE**

**UPRAVNI ODJEL ZA LOKALNU SAMOUPRAVU I UPRAVU**

**Čavja 31, 51 219 ČAVLE**

*Na vanjskome dijelu omotnice potrebno je istaknuti puni naziv i adresu prijavitelja s napomenom:*

**„Javni poziv za financiranje programa udruga u kulturi, zdravstvenoj zaštiti i društvenim djelatnostima – NE OTVARAJ“**

*\_\_\_\_\_\_\_\_\_\_\_\_\_\_\_\_\_\_\_\_\_*

*Općinski načelnik*

*Željko Lambaša*

KLASA:

URBROJ:

Čavle,